jkorsvik/nowiki_second_scrape_merged huggingface dataset:
Skottlands viseførsteminister

Skottlands viseførsteminister (engelsk: Deputy First Minister of Scotland, skotsk-gælisk: Leas-Phrìomh Mhinistear na h-Alba, skotsk: Heid Meinister Depute o Scotland) er stedfortreder for Skottlands førsteminister.
Posten er ikke anerkjent ved lov (i motsetning til posten som førsteminister som ble etablert som et resultat av Scotland Act 1998), og dens innehaver er kun et vanlig medlem av Skottlands regjering. Posten har dog allikevel eksistert siden etableringen av Scottish Parliament og Scottish Government i 1999.
Valgordningen Additional Member System som brukes for å velge medlemmer til det skotske parlamentet gjør det vanskelig for et enkelt parti å få absolutt flertall. Mellom 1999 og 2007 var den skotske regjering bestående av en koalisjon mellom Labour og Liberal Democrats. Førsteministeren ble utnevnt fra koalisjonspartneren som fikk flest stemmer (Labour) og viseførsteministeren ble utnevnt fra den koalisjonspartneren som hadde færrest stemmer (Liberal Democrats).
Selv om Scottish National Party (SNP) dannet en ett partis minoritetsregjering som et resultat av parlamentsvalget i 2007, ble ikke posten avskaffet, selv om det ikke var noe behov for å anerkjenne statusen til en andre partileder, ble posten i stedet gitt til SNPs nestleder Nicola Sturgeon.I sykdomsperioden til den første førsteminister, Donald Dewar, fungerte viseførsteministeren som førsteminister.
Stavemåten til titlene til alle viseførsteministre har så langt ikke fulgt skotsk tradisjon, hvor formen «Depute» er foretrukket fremfor «Deputy».


== Liste over viseførsteministre ==


== Referanser ==


== Se også ==
Under-Secretary of State for Scotland
Pachysoma

Pachysoma er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utseende ==
Middelsstore, svarte biller, dekkvingene gjerne brunlige. Pronotum og dekkvingene er hvelvede, med en markert innskjæring mellom, slik at billene kan likne overflatisk på edderkopper. Hodet er skovlformet og bredt med brede tenner langs forkanten, kan ha noen små knøler i midten, men ikke lange horn. Beina er nokså lange.


== Levevis ==
Artene lever i ørkenområder, ofte i sanddyner. Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.


== Utbredelse ==
Slekten er utbredt i et begrenset område i det sørlvestlige Afrika, i Namibia og provinsene Western Cape og Northern Cape i Sør-Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Scarabaeini Latreille, 1802
Slekten Pachysoma MacLeay, 1821 - 13 arter
Pachysoma aesculapius
Pachysoma bennigseni
Pachysoma denticolle
Pachysoma enrodi
Pachysoma fitzsimmonsi
Pachysoma gariepinus
Pachysoma glentoni
Pachysoma hessi
Pachysoma hippocrates
Pachysoma marginatum
Pachysoma rodriguesi
Pachysoma rotundigena
Pachysoma schinzi
Pachysoma striatus
Pachysoma valeflorae
Pachysoma sp.- hittil ubeskrevet art


== Eksterne lenker ==
(en) Pachysoma – oversikt og omtale av artene i WORMS-databasen 
(en) Pachysoma i Global Biodiversity Information Facility 
(no) Pachysoma hos Artsdatabanken 
(en) Pachysoma hos NCBI 
(en) Kategori:Pachysoma – bilder, video eller lyd på Wikimedia Commons 
Pachysoma – detaljert informasjon på Wikispecies
Olav Berstad

Olav Berstad (født 19. september 1953 i Tromsø) er en norsk ambassadør.Etter cand.mag. 1976 startet han i 1979 å arbeide for Utenriksdepartementet.


== Posteringer ==
1979–1980 tolk og konsulent i Grensekommissariatet for den norsk-russiske grense i Kirkenes
1980–1982 aspirant i UD
1982–1985 ambassadesekretær ved Norges ambassade i Ankara, Tyrkia
1985–1987 visekonsul i New Orleans, USA
1987–1990 førstekonsulent i UD
1990–1993 ambassadesekretær (fiskeriråd) ved Norges ambassade i Washington, USA
1993–1996 ambassaderåd ved Norges ambassade i Moskva, Russland
1996–1998 underdirektør i UD blant annet ved seksjon for globale miljø- og atomsaker.
1998–2001 ambassadør ved Norges ambassade i Baku, Aserbajdsjan. Fra 2000 også sideakkreditert til Tbilisi i Georgia.
2001–2006 spesialrådgiver for samarbeidet om Barentshavet
2006–2016 ambassadør ved Norges ambassade i Kyiv, Ukraina. Fra 2007 også sideakkreditert til Minsk i Hviterussland.
2016–2020 ambassadør ved Norges ambassade i Budapest.


== Referanser ==
Natasja

Natasja er et opprinnelig russisk kvinnenavn, og er en kjæleform av Natalia. Navnet er mest utbredt i den engelske formen Natasha.


== Etymologi ==
Natasja er en nordisk skrivemåte og translitterasjon av det russiske navnet Наташа, som er en kjæleform av Natalia. Dette navnet har igjen opprinnelse fra latinske dies natalis, «fødselsdag», og refererer til Jesu Kristi fødsel.


== Utbredelse ==
Natasha var et populært navn i England i 1980- og 1990-årene.

Den engelske formen av navnet, Natasha, er i dag mest utbredt. I Slovenia er Nataša er svært vanlig navn. Nataša har tsjekkisk navnedag 18. mai.
Tabellen nedenfor gir en detaljert oversikt over populariteten til kvinnenavnet Natasja og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Natasha Trethewey (f. 1966), amerikansk dikter
Natascha Sadr Haghighian (f. 1967), iransk-tysk kunstner
Natascha McElhone (f. 1969), engelsk skuespiller
Natasja Saad (1974–2007), dansk rapper og reggea-sanger, også kjent som Little T
Nataša Vojnović (f. 1979), serbisk modell
Nataša Bekvalac (f. 1980), serbisk artist
Natasha Bedingfield (f. 1981), engelsk sanger
Natasha Hamilton (f. 1982), engelsk sanger
Natascha Bessez (f. 1986), amerikansk sanger
Natascha Kampusch (f. 1988), østerriksk kvinne og kidnappingsoffer


== Referanser ==


== Eksterne lenker ==
(en) Behind the Name: Natasja
(en) Think Baby Names: Natasja
Stygichthys typhlops

Stygichthys typhlops er en fiskeart.
Denne karpelaksen lever i underjordiske vannforekomster nær Jaíba i delstaten Minas Gerais i Brasil. Arten var lenge bare kjent fra ett eksemplar tatt i 1962, men i 2010 ble det publisert en beskrivelse av 34 nye eksemplarer fra samme område.Arten har som andre hulefisker mistet øynene og pigmentet i huden. Totallengden er 19–48 mm. Stygichthys eter plantemateriale, insektlarver og muslingkreps.


== Referanser ==


== Eksterne lenker ==
(en) Stygichthys typhlops – oversikt og omtale av artene i WORMS-databasen 
(en) Stygichthys typhlops i Encyclopedia of Life 
(en) Stygichthys typhlops i Global Biodiversity Information Facility 
(en) Stygichthys typhlops hos FishBase 
(en) Stygichthys typhlops hos ITIS 
(en) Stygichthys typhlops hos NCBI 
(en) Stygichthys typhlops Brittan & Böhlke, 1965 Blind tetra - FishBase
BBC Earth News – Rare subterranean fish rediscovered in Brazil
FLK «Neko»

FLK «Neko» var et flytende hvalkokeri tilhørende rederiet Christian Salvesen i Leith i Skottland. Hun ble bygd som et kombinert passasjer- og lasteskip i 1891 ved Armstrong Mitchell Co. Ltd. i Newcastle for Deutsche Dampfschiffahrtsgesellschaft Kosmos (DDG Kosmos) i Hamburg. DS «Neko» gikk i rute mellom Europa og Sør-Amerika via Falklandsøyene og Kapp Horn.I 1911 ble «Neko» solgt til Chr. Salvesen og ombygd til hvalkokeri. Kokeriutstyret ble installert ved Framnæs Mekaniske Værksted i Sandefjord. Deretter ble hun sendt til Sør-Shetlandsøyene sammen med tre nybygde hvalbåter: «Scapa», «Silva» og «Sonja». Dette var de tre første hvalbåtene som ble bygd ved et britisk skipsverft (Hawthorns, Leith). «Neko» drev fangst hovedsakelig fra Deceptionøya, men gikk også videre sørover langs vestsiden av Antarktishalvøya, der ankerplassen Neko Harbour er oppkalt etter henne. Sommeren 1912 forsøkte Salvesen også fangst ved Madagaskar med kokeriene «Neko» og «Horatio» uten særlig hell. Mannskapet på «Neko» ble nesten utelukkende rekruttert i Norge.Den 8. mai 1924 grunnstøtte og forliste «Neko» ved Cabo de São Tomé nordøst for Rio de Janeiro på vei hjem etter endt sesong i Sørishavet.


== Se også ==
Liste over flytende hvalkokerier


== Referanser ==


== Litteratur ==
Ian B. Hart (2006). Whaling in the Falkland Island Dependencies 1904–1931. A history of shore and bay-based whaling in the Antarctic (engelsk). Pequena. ISBN 0955292409.
Børre Merlees Riise

Børre Merlees Riise (født 29. november 1917, død 17. mai 2004) var en norsk diplomat og ambassadør.Etter handelsutdannelse ble han i 1947 ansatt i Utenriksdepartementet (UD) og jobbet der til i 1985, året etter han fikk St. Olavs Orden, ridder i første klasse.


== Posteringer ==
1947– legasjonen i Helsingfors, Norges ambassade i Washington og Norges ambassade i København
1967 byråsjef i UD, Oslo
1969 ambassaderåd og ministerråd ved Norges ambassade i Stockholm, Sverige
1975 generalkonsul i Chicago, USA
1983–1985 ambassadør ved Norges ambassade i București, Romania


== Referanser ==
Tone Ringen

Tone Ringen (1946–) er en norsk forfatter, skuespiller, sanger og komponist.
Tone Ringen fikk grunnleggende sangerutdanning i NRKs pikekor under Marie Foss' ledelse. Hun ble uteksaminert fra  operalinja ved Statens teaterhøgskole i 1969 har siden vært ansatt ved det Det norske teatret.Hun har spilt i en rekke kabareter og musikaler, som Leiaren i Zorba (1971), Milja og Olina i Ungen (1981), Maria i West Side Story (1982), Jenny i Trost i taklampa (1982) og en av hovedrollene i intimmusikalen Kviskring i vind (1976).Tone Ringen har gitt ut visebøker, dikt og prosaverk, og på 1970-tallet flere soloplater med viser, til dels med egne melodier. Hun har også skrevet musikk til sceneverk som Skjønnheten og udyret (1988) og Eingong var ingenting (1989), en fabel over norrøne skapelsesberetninger.


== Soloalbum ==
Fare Thee Well, 1971
Vise, 1971
Kvilestein, 1972
Møte, 1974
Heks, 1979


== Referanser ==


== Eksterne lenker ==
Ringen, Tone artikkel i Ballade 06. august 2006
Tone Ringen, teaternett.no
Offisielt nettsted 
(no) Tone Ringen i Store norske leksikon
Den polske grensestripe

Den polske grensestripe (tysk: Polnischer Grenzstreifen; polsk: Polski Pas Graniczny, også kjent som  den polske frontstripe eller eventuelt den polske grensenære sone) var de territorier som Det tyske rike ifølge tyske planskisser aktet å annektere fra tidligere russisk Polen (og fra 1916 tysk/østerriksk okkupert Kongresspolen). Dette fremgikk  av noen planer utarbeidet av tyske embedsmenn på et tidspunkt at man mente at krigslykken var med Tyskland igjen og seieren van nær.
De tyske intensjoner var å bortsende polakker og jøder (til stede i høyt antall) fra området, og la tyske nybyggere overta jord, grunn og eiendom. Den aktielle polske grensenære sone omfattet på det meste opp til om lag 30.000 kvadratkilometer (omtrent som Belgia) - om lag to millioner måtte ha blitt fordrevet for å gi havn til nybyggern. Sonen var også ment å atskille den store polske minoritet i det prøyssisk-kontrollerte Storpolen fra dem i Kongresspolen.


== Detaljer ==
Planen var en del av en diskusjon som ble grenopptatt i juli 1917 i den tyske overkommando under general Erich Ludendorff, og et memorandum med kart ble utarbeidet. Denne viste en grensesone på om lag 20.000 kvadratkilometer (tidligere tanker om saken hadde vært noe mer beskjedne), og innebar tvangsfjerning av polakker og jøder (2-3 millioner)) fra et område på 8.000 kvadratkilometer som skulle bosettes med etnisk tyske, Utflyttingen av polakker som bodde i Preussen - særlig i provinsen Posen der de var særlig mange - skulle dessuten «oppmuntres» (hvordan er ikke drøftet i kildene) til å bosette seg i den planlagte tyske lydstaten Kongeriket Polen.Toneangivende innen den tyske minoritet i Kongresspolen, som tidligere hadde ytret ønske om Tysklands anneksjon av områder frem til Łódź (Lodsch) i et brev til tyske myndigheter, støttet også de nye planene.Den tyske regjeringen utviklet og gav sil tilslutning til disse planene i mars 1918, og i april kom også støtte fra det prøyssiske overhus. Planene ble debattert og utviklet over et vidt spektrum av politiske partier og interesserte grupper som politologer, industrifolk og nasjonalistiske grupper som Det alltyske forbund.


== Referanser ==


== Eksterne lenker ==
Map detailing the Polish Border Strip (in black)
Svone

Svone er en elv i kommunene Lesja, Dovre og Oppdal i Innlandet og Trøndelag fylker og en del av Drivavassdraget i Oppdal og Sunndal.


== Beskrivelse ==


=== Geografi ===
Elven er 29,1 km lang, drenerer et nedbørsfelt (for Svone og Grisungebekken) på 172,2 km² og deler et felles nedbørsfelt med Grøna på 78,6 km². Elven Grøna/Svone skiller lag ved Maribu hvor den største delen av vannmassene går sørøstover som Grøna og den mindre delen går mot nordøst som Svone. Det felles elveløpet er 9,5 km langt og har sine kilder i flere tjern rundt Svånåtindan med Storstygge Svånåtind (2 209 moh.) som den høyeste. Svone renner først sørøstover men vender øst og tar opp Stridåa (9,5 km) på nordsiden før den atter vender sørøst. Elven endrer retning nordøst like før den tar Grisungbekken ved Hjerkinnskavlen og skifter navn til Driva der den løper sammen med Kaldvella. Grøna (35,2 km) har sitt utløp I Gudbrandsdalslågen gjennom Jora like vest for Dombås.


=== Landskap ===
Svone ligger i nedbørsfeltet Øvre Driva (424 km²) som omfatter fjellområdene sør for Åmotsdalen, selve Drivdalen fra nordgrensa for Drivdalen landskapsvernområde og sørover til grensen for feltet. Grisungbekken og Stridåa i løper sammen med Svone og disse drenerer til sammen praktisk talt hele Hjerkinn skytefelt i Dovre kommune. Stridåa og Svone har sine kilder i Snøhetta og Svånåtindens botner. Fra øst mottar Svone Jerosbekken, nord for Grønbakken.
Landskapet domineres av runde tertiære fjellormer rundt vide daler (Grisungdalen og Stroplsjødalen). Det yngre kvartære landskapet, formet av isbreer og smeltevannselver markerer seg i Svånåtindan og Snøhetta med karakteristiske botner. Dalene i området er av forskjellig opprinnelse og form. Viddedalene (Grisungdalen, Svånådalen og Stroplsjødalen) skiller seg klart fra den trange, forrevne Drivdalen med sine hengende sidedaler.


== Referanser ==
Matt Anderson

Matt Anderson (født 18. april 1987) er en amerikansk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen.


== Referanser ==


== Eksterne lenker ==
(en) Matt Anderson – Olympic.org 
(en) Matt Anderson – Olympedia 
(en) Matt Anderson – Sports-Reference (OL-resultater – arkivert) 
(en) Matt Anderson – USAs olympiske komité 
(en) Matt Anderson – European Volleyball Confederation 
(it) Matt Anderson – Lega Pallavolo Serie A (menn)
Skjenk

En skjenk er et møbel som anvendes som serveringsbord, skjenken kan også være et barmøbel med drikkevarer og glass bakom dører. Skjenk kan se ut på ulike vis fra enkle bord med fire ben til å være mer kompakte med skap og skuffer. De tidlige skjenkene var som regel utrustet med skap og skuffer til oppbevaring av bestikk, porselen, glass og duker.


== Se også ==
Buffet


== Eksterne lenker ==
Søk etter Skjenk i Bokmålsordboka og Nynorskordboka eller i Det Norske Akademis ordbok  
(en) Sideboards – kategori av bilder, video eller lyd på Commons
Alexandria Airlines

Alexandria Airlines er et flyselskap basert i Egypt som opererer med charter flyvninger. Alexandria Airlines hovedkontor ligger i Kairo. Flyselskapet hadde 150 ansatte per 2010.


== Historie ==
Alexandria Airlines ble etablert i august 2006 gjennom et samarbeid med Jordan Aviation.
Flyselskapet opererte med charter flyvninger fra Egypt til Europa og Jordan.


== Flyflåte ==
1 Boeing 737-300 (Registrering: SU-KHO)
1 Boeing 737-5C9 (Registrering: SU-KHM)


== Kilder ==
Alexandria Airlines Hjemmeside


== Eksterne lenker ==
Offisielt nettsted 
(en) Alexandria Airlines – kategori av bilder, video eller lyd på Commons
Ali Esbati

Ali Esbati (født 12. september 1976 i Teheran i Iran) er en iranskfødt, svensk politiker (V).
Esbati ble født i Iran og kom til Sverige i 1986 sammen med moren og en yngre bror. Faren innvandret til Sverige et halvår senere. Ali Esbati vokste opp i bydelen Tensta i det nordvestre Stockholm. Etter grunnskolen var han elev ved Tensta gymnasium og Matematikgymnasiet i Danderyd. Han gjennomførte førstegangstjenesten i bataljonen for elektronisk krigføring, der han også fikk opplæring i russisk, ved regimentet i Enköping 1999–2000. Han er utdannet siviløkonom fra Handelshögskolan i Stockholm. Esbati var enten samboer eller gift med den norske journalisten Marte Michelet. Paret var bosatt i Oslo 2008–2014.Esbati meldte seg inn i Ung Vänster i 1992, og ledet organisasjonen 2001–2004. Esbati var dessuten medlem av Vänsterpartiets programkommisjon 1998–2008, fra 2004 som leder. Mellom 2005 og 2008 arbeidet Esbati i Vänsterpartiets sekretariat i Riksdagen som arbeidsmarkedspolitisk sekretær, finanspolitisk sekretær og til slutt økonom. Etter ett år som debattredaktør i Klassekampen i Oslo 2008–2009 var han med å opprette tankesmien Manifest senter for samfunnsanalyse, der han ble daglig leder. Esbati var 1. vararepresentant til Riksdagen fra Stockholm kommune 2010–2014, og møtte fast for Josefin Brink 2013–2014. I 2014 ble Esbati valgt til Riksdagen fra Stockholm kommune på eget mandat.Som foredragsholder for AUFs sommerleir var han til stede under massedrapene på Utøya den 22. juli 2011.


== Referanser ==


== Eksterne lenker ==
(sv) Ali Esbati hos Sveriges riksdag 
Ali Esbati på Twitter 
Ali Esbati på Instagram
FLK «Horatio»

FLK «Horatio» var et flytende hvalkokeri tilhørende rederiet Christian Salvesen i Leith i Skottland. Hun ble bygd som et kombinert passasjer- og lasteskip i 1892 ved Edwards Shipbuilding Co. Ltd. i Newcastle for F. Stumore & Co. i London og navngitt «Horsley Tower». I 1894 ble hun solgt til T. Wilson & Sons i Hull og omdøpt «Horatio». Året etter skiftet hun igjen eier, denne gang til Booth Steamship Co. Ltd. i Liverpool.
«Horatio» ble i september 1911 solgt til Chr. Salvesen og ombygd til hvalkokeri ved Framnæs Mekaniske Værksted i Sandefjord. På vei fra Sandefjord til Sør-Georgia brøt det ut brann om bord i skipet 8. november 1911 i Nordsjøen. Skadene var ikke større enn at man var i stand til å gå til havn og reparere skadene. Deretter gikk hun sterkt forsinket til Salvesens landstasjon Leith Harbour på Sør-Georgia.
Sommeren 1912 forsøkte Salvesen også fangst ved Madagaskar med kokeriet «Neko» og «Horatio» som hjelpekokeri sammen med to hvalbåter. Fangsten var imidlertid svært dårlig, og forsøket ble ikke gjentatt. De neste sesongene fungerte «Horatio» som hjelpekokeri for «Neko» og landstasjonen i Leith Harbour.
Den 11. mars 1916 brøt det igjen ut brann ombord i skipet mens det lå til havn i Leith Harbour. Skipet hadde en last på 11 000 fat hvalolje, og ble helt utbrent.


== Se også ==
Liste over flytende hvalkokerier


== Referanser ==
AlMasria Universal Airlines

AlMasria Universal Airlines (kjent som AlMasria Airlines)  er et flyselskap basert i Egypt. Flyselskapet opererer med flyvninger fra Egypt til Midtøsten. AlMasria kommer fra det arabiske ordet for egypter.


== Destinasjoner ==
Egypt:

Assiut lufthavn
Borg El Arab lufthavn
Kairo internasjonale lufthavn
Sohag internasjonale lufthavnSaudi-Arabia:

Abha regionale lufthavn
Al-Jawf lufthavn
Ha'il regionale lufthavn
King Abdulaziz internasjonale lufthavn
King Khalid internasjonale lufthavn
Nejran lufthavn
Prince Nayef bin Abdulaziz lufthavn
Tabuk regionale lufthavn
Yanbu lufthavn
Ta’if regionale lufthavn


== Flyflåte ==
3 Airbus A320-200
2 Airbus A321


== Kilder ==
aviation-safety.net
AlMasrias hjemmeside
Air Cairo

Air Cairo er et lavpris og charter flyselskap basert i Egypt. Air Cairo er en del av EgyptAir. Hovedflyplassen er Kairo internasjonale lufthavn. Flyselskapet eies av EgyptAir (60%), National Bank og Egypt (20%), Bank Misr (20%).


== Destinasjoner ==
Egypt:

Assiut lufthavn
Borg El Arab lufthavn
Hurghada internasjonale lufthavn
Sharm el-Sheikh internasjonale lufthavn
Sohag internasjonale lufthavnJordan

Dronning Alia internasjonale lufthavnKuwait:

Kuwait internasjonale lufthavnLibya:

Misrata lufthavn
Tripoli internasjonale lufthavnQatar

Doha internasjonale lufthavnSaudi-Arabia:

King Abdulaziz internasjonale lufthavn
King Khalid internasjonale lufthavnSerbia

Nikola Tesla lufthavnTyskland:

Düsseldorf internasjonale lufthavn
Stuttgart lufthavn


== Flyflåte ==
4 Airbus A320-214 (+ 4 Ordre)


== Kilder ==
Air Cairo's Hjemmeside


== Eksterne lenker ==
Offisielt nettsted 
(en) Air Cairo – kategori av bilder, video eller lyd på Commons
AMC Airlines

AMC Airlines er et charter flyselskap basert i Egypt. Flyselskapet opererer med charter flyvninger fra Egypt til Europa og Midtøsten. Flyselskapet opererer også med ad hoc VIP flyvninger og militær transport for De forente nasjoner (FN). 
Hovedbasen er Kairo internasjonale lufthavn med baser på Hurghada internasjonale lufthavn, Sharm el-Sheikh internasjonale lufthavn, Luxor internasjonale lufthavn.
AMC Airlines har 650 ansatte.


== Flyflåte ==
4 Boeing 737-800
1 McDonnell Douglas MD-83


== Kilder ==
AMC Airlines Hjemmeside
aviation-safety.net


== Eksterne lenker ==
Offisielt nettsted 
(en) AMC Airlines – kategori av bilder, video eller lyd på Commons
Cairo Aviation

Cairo Aviation er et flyselskap basert i Egypt. Flyselskapet første flyvning var i november 1998. Flyselskapet opererer med charter flyvninger fra Egypt til Europa, Afrika og Midtøsten. Flyselskapet opererer også ruter for EgyptAir.


== Flyflåte ==
3 Tupolev TU204-120
2 Tupolev TU204-120CKilder:

Cairo Aviation's hjemmeside


== Eksterne lenker ==
Offisielt nettsted 
(en) Cairo Aviation – kategori av bilder, video eller lyd på Commons
Nicola Sturgeon

Nicola Sturgeon (født 19. juli 1970 i Irvine i North Ayrshire) er en skotsk politiker som leder Scottish National Party. Hun er Skottlands førsteminister.


== Liv og virke ==
Sturgeon er utdannet jurist fra Universitetet i Glasgow. Hun arbeidet som sakfører i Glasgow før hun ble parlamentsmedlem.
Hun har vært medlem av Skottlands parlament siden det ble opprettet i 1999, og var fra 2007 Skottlands viseførsteminister under Alex Salmond. Hun har siden 19. november 2014 vært Skottlands førsteminister.


== Referanser ==
EgyptAir Cargo

EgyptAir Cargo er et flyselskap basert i Egypt og er fraktavdelingen av EgyptAir. Hovedflyplassen er Kairo internasjonale lufthavn. 


== Historie ==
EgyptAir Cargo ble etablert i 2002 fra de eksisterende fraktaktivitetene i EgyptAir.
EgyptAir Cargo planlegger å investere over 50 millioner dollar i et nytt 24 000 m² lastehåndteringssenter på Kairo internasjonale lufthavn.


== Destinasjoner ==
Belgia:

Oostende-Brugge internasjonale lufthavnDe forente arabiske emirater:

Sharjah internasjonale lufthavnEgypt:

Kairo internasjonale lufthavnEtiopia:

Bole internasjonale lufthavnItalia:

Malpensa lufthavnKenya:

Jomo Kenyatta internasjonale lufthavnStorbritannia:

Manston lufthavnSudan:

Khartoum internasjonale lufthavnTyrkia:

Istanbul Atatürk lufthavnTyskland:

Frankfurt-Hahn lufthavnUganda:

Entebbe internasjonale lufthavn


== Flyflåte ==
2 Airbus A300B4-200F
2 Airbus A300-600RF


== Kilder ==
hjemmeside